Vi har haft 9 dejlige dage i Tomothys stiltypiske hus i Uptown. Præsentationen af huset har været ærlig, og instruktioner til brug af huset let forståelige.
Vort hold på 7 personer var dog så aktive i at udforske New Orleans, at vi egentlig kun benyttede huset som base og sovested.
Det var festivaltid og derfor dyrt og besværligt at køre i egen bil ind til centrum, så den regelmæssige bustrafik (ca. hvert 20. minut) med afgang en stenkast fra huset fungerede perfekt for os.
Jeg kan kun anbefale huset til andre, der kommer i så stor en gruppe, at 4 værelser med dobbeltseng, 2 store badeværelser samt dejlige opholdssteder ude og inde vil være behovet.